Poul Borum
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Poul Borum var en dansk forfatter og litteraturkritiker. Han debuterte i 1962 med diktsamlingen Livslinier, og utga siden nye samlinger omtrent hvert år, hovedsakelig med språklig eksperimenterende modernistisk diktning. I tillegg til diktsamlingene utga han blant annet romanen Lis og Svenåge (1968) og skrev librettoer og filmmanus. Fra 1968 var han fast litteraturkritiker ved Ekstra Bladet og litterær redaktør av tidsskriftet Hvedekorn.
Både som kritiker og redaktør, og ikke minst som leder av Forfatterskolen i København, fikk Borum stor betydning for unge diktere, spesielt i 1980- og 1990-årene. Hans kritiske forfatterskap består blant annet av Poetisk modernisme (1966), Det amerikanske (1976), Digteren Grundtvig (1983) og Opfyldt forventning (1984). Les mer i Store norske leksikon Danmarks litteratur litteratur lyrikk litteraturkritikk dansk Eksterne lenker Dansk Biografisk Leksikon: Poul Borum